Skulptuur „Emajõgi“

Eneken Maripuu hoolsa käe ja tähelepaneliku silma all valmib skulptuur „Emajõgi“. Skulptuuri materjaliks on suuresti kõik see, mille sukeldujad klubist Maremark on jõepõhjast tagasi ilmavalguse kätte toonud. Nii sümboliseerib taies maailma asjade igavest ringkäiku ja samas seda, mida kõik inimesed oma rõõmus või rumaluses on pidanud vajalikuks jõkke loopida. 

Skulptuuri Emajõgi avamiseks on Jaak Sooäär valmistanud ette muusikalise etteaste, mida Emajõe kallastel esitatakse.

Skulptuur jääb kunstilise kujundina ehtima Kaarsilla parempoolset sillapead ja möödujatele meenutama, et jõgi võiks jääda siiski ainult jõeelukatele ja veel liiklejatele.